钦定古今图书集成/明伦汇编/氏族典/第448卷 > 《廖用贤尚友录》 > 沈伯玉
## 钦定古今图书集成/明伦汇编/氏族典/第448卷 > 《廖用贤尚友录》 > 沈伯玉

按《宋书》沈约《自序》，“伯玉，字德润，虔子子也。温恭有行
业，能为文章。少除世祖武陵国侍郎，转右常侍、南中
郎行参军。世祖践阼，除员外散骑郎，不拜。出补句容
令。在县有能名。复为馀姚令，还为卫尉丞。出为晋安
王子勋参军。子勋初起兵，转府功曹。及即伪位，以为
中书侍郎。初，伯玉为卫尉丞，太宗为卫尉兵事甚美。”
及子勋败，伯玉下狱见原，犹以“在南无诚”被责。除南
台御史，寻转武陵国詹事，又转大农。母老解职，司徒袁粲、司空褚渊选为永世令，转在永兴，皆有能名。废
帝元徽三年，卒。